62020TO0277_INF
Sklep Splošnega sodišča (osmi senat) z dne 6. septembra 2021 – MKB Multifunds/Komisija
(Zadeva T‑277/20)
„Ničnostna tožba – Državne pomoči – Skladi tveganega kapitala – Pritožba – Ukrepi, ki domnevno pomenijo državne pomoči, povezane z družbo Dutch Venture Initiative – Sklep, sprejet po postopku predhodne preučitve – Odločba o neobstoju državne pomoči – Status zainteresirane stranke – Varovanje procesnih pravic – Nedopustnost“
1.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Sklep Komisije o ugotovitvi neobstoja državne pomoči brez uvedbe formalnega postopka preiskave – Tožba zadevnih strank v smislu člena 108(2) PDEU – Dopustnost – Pogoji
(Člena 108(2) in (3) ter 263, odstavek 4, PDEU; Uredba Sveta št. 2015/1589, člen 1(h))
(Glej točke od 23 do 25.)
2.
Ničnostna tožba – Fizične ali pravne osebe – Akti, ki se nanje neposredno in posamično nanašajo – Sklep Komisije o ugotovitvi neobstoja državne pomoči brez uvedbe formalnega postopka preiskave – Tožba, s katero se izpodbija utemeljenost tega sklepa – Tožba podjetja, ki ne utemelji znatnega vpliva na njegov položaj na trgu – Nedopustnost
(člena 108(2) in 263, odstavek 4, PDEU)
(Glej točke 26, 53 in 54.)
3.
Pomoči, ki jih dodelijo države – Pregled Komisije – Upravni postopek – Zadevna stranka v smislu člena 108(2) PDEU – Pojem – Podjetje, ki ni v neposrednem konkurenčnem razmerju z upravičencem do pomoči – Nujnost, da to podjetje dokaže konkreten vpliv pomoči na njegov položaj
(člen 108(2) PDEU; Uredba Sveta št. 2015/1589, člen 1(h))
(Glej točke od 29 do 51.)
4.
Ničnostna tožba – Pristojnost sodišča Unije – Predlog za izdajo odredbe, naslovljene na institucijo – Predlogi, naj se Komisiji naloži, da začne formalni postopek preiskave na področju državnih pomoči – Nepristojnost
(člen 263 PDEU)
(Glej točko 57.)
Predmet
Predlog na podlagi člena 263 PDEU, s katerim se v bistvu predlaga razglasitev ničnosti Sklepa Komisije C(2020) 1109 final z dne 27. februarja 2020 o državni pomoči SA.55704 (2019/FC) – Nizozemska, v zvezi z domnevno državno pomočjo, dodeljeno Dutch Venture Initiative.
Izrek
1.
Tožba se zavrže kot očitno nedopustna.
2.
Družba MKB Multifunds BV nosi svoje stroške in stroške, nastale Evropski komisiji.
3.
Kraljevina Nizozemska nosi svoje stroške.